**INKUBÁCIÓS MEGÁLLAPODÁS**

amely létrejött egyrészről a

**BNL Start Partners Kft.** (székhely: 3515 Miskolc, Egyetemváros C/2 épület fsz.1., adószám: 12912245-2-05, cégjegyzékszám: 05-09-016744) („**BNL Start**”)

másrészről

Cégnév:

Cégjegyzékszám:

Székhely:

Adószám:

Bankszámlaszám:

Képviseli:

(„**Társaság**”)

és

Név:

Cím:

Anyja neve:

Születési hely, idő:

mint a Társaság alapítója („**Alapító**”)

* BNL Start, Társaság és Alapító együttesen „Felek”, külön-külön „Fél” –

között alulírott napon és helyen az alábbi feltételekkel.

**ELŐZMÉNYEK**

1. A BNL Start a **Startup Factory 2023** (2023-1.1.3-STARTUP) című pályázati felhívás (továbbiakban: „Felhívás”) keretében címzetti felhívást hirdetett BNL Start inkubátor program kezdő ötletgazdák és haladó innovatív vállalkozások címmel a Nemzeti Kutatási, Fejlesztési és Innovációs Hivatallal kötött 2023-1.1.3-STARTUP-2023-00002 azonosítószámú támogatói okirat („Támogatói Okirat”) alapján. A Támogatói Okiratnak megfelelően a BNL Start vállalta, hogy ugyancsak pályázati úton, általa kiválasztott startup társaságok részére inkubációs szolgáltatást nyújt, valamint legalább a továbbadott támogatási összeg minimum 25%-áig magántőke befektetést biztosít és támogatott vállalkozásokban második körös befektetés esetén legfeljebb 24% vagy új szervezetbe történő befektetés esetén legfeljebb 15%-os részesedést szerez.

A BNL Start a közvetített támogatást 380/2014. (XII. 31.) Korm. rendelet 5. § 6. pontja alapján „*induló vállalkozásoknak nyújtott támogatásként”* nyújtja a Felhíváshoz elkészített II. melléklet szerinti Működési kézikönyv alapján.

A támogatás forrása Magyarország 2023. évi központi költségvetéséről szóló 2022. évi XXV. törvény 1. melléklet LXII. Nemzeti Kutatási, Fejlesztési és Innovációs Alap fejezet 2. (Innovációs Alaprész) címe.

A támogatás részleteit és a felhasználására vonatkozó általános előírásokat a jelen megállapodás 1. számú mellékletét képező Címzetti Felhívás, valamint a 2. számú mellékletét képező Működési Kézikönyv tartalmazza.

1. Alapító az alábbi sikeres inkubációs kérelmet nyújtotta be a BNL Start címzetti felhívására:
* regisztrációs szám:
* regisztráció dátuma:
* inkubációs/befektetési döntés dátuma:

Az inkubációs kérelem, a kapcsolódó nyilatkozatokkal együtt („ Inkubációs Kérelem”) a jelen megállapodás 3. sz. mellékletét képezi.

A fenti előzményekre tekintettel a Felek az alábbi megállapodást kötik:

|  |  |
| --- | --- |
| **1.** **A MEGÁLLAPODÁS CÉLJA:** | 1.1 A jelen megállapodás célja azon feltételek rögzítése, amelyek mellett a Társaság részt vesz a BNL Start STARTUP FACTORY 2020-1.1.4-STARTUP-2020-00003 azonosító számon támogatott inkubációs programjában.1.2 Felek megállapodnak, hogy a BNL Start a Társaság által megvalósítani kívánt és az alábbiakban részletesen bemutatott projekt („Projekt”) elszámolható költségeire az itt foglalt feltételekkel vissza nem térítendő támogatást biztosít, valamint a jelen megállapodás szerinti inkubációs szolgáltatásokat nyújtja.1.3 A Társaság kijelenti, hogy a Projekt megvalósításához szükséges támogatást, valamint a BNL Start inkubációs szolgáltatásait a jelen megállapodásban foglaltak szerint igénybe kívánja venni. |
| **2. A TÁMOGATÁS JOGCÍME:** | 2.1 A jelen megállapodás szerinti támogatás a 651/2014/EU rendelet 22. cikke szerinti induló vállalkozásoknak nyújtott támogatásnak minősül. A támogatás jogcíme a tudományos kutatásról, fejlesztésről és innovációról szóló 2014. évi LXXVI. törvény (a továbbiakban: KFI tv.) 28.§ b-c) és g) pontja.2.2 A jelen támogatás célja a 048010 - Gazdasági ügyekkel kapcsolatos alkalmazott kutatás és fejlesztés kormányzati funkcióba tartozik |
| **3. PROJEKT:** | 3.1 A Társaság vállalja a 4. sz. mellékletben részletezett projekt Működési Kézikönyv és vonatkozó jogszabályok előírásai szerinti megvalósítását.  |
| **4. PROJEKT MEGVALÓSÍTÁS HELYSZÍNE:** | *[-]* |
| **5. PROJEKT TERVEZETT IDŐTARTAMA:** | 5.1 A Projekt megvalósításának tervezett kezdő napja:5.2 A Projekt fizikai befejezésének tervezett napja:5.3 A Projekt záró kifizetési igénylés benyújtásának határideje: |
| **6. A PROJEKT KÖLTSÉGVETÉSE:** | 6.1 A Projekt le nem vonható ÁFÁ-val számított elszámolható összköltsége: Ebből1. a BNL Start által továbbított támogatás összege:
2. a BNL Start által nyújtott tőkebefektetés összege:

6.2 A Projekt részletes költségvetését a 5. sz. melléklet tartalmazza. 6.3 A támogatás folyósításának feltétele a Felek közötti Befektetési Megállapodás aláírása a jelen megállapodás létrejöttétől számított [-] napon belül. |
| **7. A TÁMOGATÁS FORMÁJA** | 7.1 Vissza nem térítendő támogatás. 7.2 A támogatás összege harmadik személy részére nem engedményezhető.7.3 A támogatási előfeltételek teljesülése esetén a BNL Start a támogatást a Társaság itt megadott bankszámlájára utalja. |
| **8. ELŐIGÉNYLÉS:** | 8.1 A jelen inkubációs megállapodásban meghatározott célok elérése érdekében felmerült költségek finanszírozásához a Társaság a következő esetekben és formában igényelheti a Projekt megvalósításához szükséges támogatást: 1. előleg,
2. beszámoló benyújtásakor.

8.2 A támogatási előleg mértéke: a Projekt elszámolható összköltségének [-] %-a, azaz […] Ft. |
| **9. TŐKEBEFEKTETÉS:** | 9.1 Felek jelen megállapodás aláírásával kötelezettséget vállalnak arra, hogy a BNL Start által nyújtandó tőkebefektetés feltételeinek rögzítése céljából egymással befektetési megállapodást („Befektetési Megállapodás”) kötnek. A Befektetési Megállapodás megkötéséig a Társaság a BNL Start felé kifizetési kérelmet – ideértve az előleg kérelmet is – nem nyújthat be. A Befektetési Megállapodás megkötésére vonatkozó szándéknyilatkozatukat és a megkötni célzott megállapodás főbb feltételeit („Termsheet”) a Felek külön dokumentumban rögzítik.9.2 A tőkebefektetés révén a BNL Start által a Társaságban megszerzésre kerülő tulajdonrész mértéke: *[második körös befektetés esetén max. 24%, új vállalkozás esetén max. 15%]*. A tőkebefektetés zárásának (azaz a tőke tényleges rendelkezésre bocsátásának) végső határideje a Projekt fizikai befejezése. |
| **10. MÉRFÖLDKÖ:** | 10.1 A Projekt megvalósítása az alábbi mérföldkő szerint történik: *[egy mérföldkő meghatározása]*10.2 A mérföldkő elérésének dátuma megegyezik a projekt fizikai befejezésének dátumával. A mérföldkőre eső támogatási összeg előleggel csökkentett része a mérföldkő zárását követően, a szakmai és pénzügyi beszámoló – BNL Start általi – elfogadását követően folyósítható. A mérföldkő elérését követően a Társaság köteles szakmai és pénzügyi beszámolóban beszámolni a projekt keretében felmerült és elszámolni kívánt költségekről, valamint a projekt műszaki, üzleti és szakmai előrehaladásáról. A szakmai és pénzügyi beszámolóban ismertetni kell a támogatás és a saját forrás felhasználásának, a támogatott tevékenység megvalósításának szakmai vonatkozásait, tapasztalatait, elemezni kell a megvalósítás eredményességét, továbbá részletes pénzügyi elszámolást kell adni a támogatás és a saját forrás felhasználásáról. A Társaság kizárólag a támogatott tevékenység ideje alatt felmerült költségeit szerepeltetheti a szakmai és pénzügyi beszámolóban. A beszámolót a mérföldkő elérését követően kell benyújtani a BNL Start részére a Működési Kézikönyv előírásai szerint. A beszámoló elfogadását követően a BNL Start gondoskodik az elfogadott (a kifizetett előleggel csökkentett) támogatás folyósításáról.  |
| **11. BNL START ÁLTAL NYÚJTOTT SZOLGÁLTATÁSOK:** | 11.1 A Társaság támogatása, mentorálása az üzletfejlesztési, illetve stratégiai célok kialakítása és fejlesztése érdekében, az alábbi részterületeket magában foglalva: * Üzleti modell és stratégia fejlesztése/véleményezése;
* Üzleti terv készítése/véleményezése;
* A Társaság termékének/szolgáltatásának szakmai és piaci validációja;
* Piacralépési, üzletfejlesztési stratégia kidolgozása /véleményezése;
* Marketing és sales stratégia kialakítása/véleményezése;
* Üzleti kapcsolatok építése;
* A Társaság stratégiai irányításának támogatása, részvétel, illetve tanácsadás stratégiai döntésekben.
 |
| **12. ALAPÍTÓK ÉS A TÁRSASÁG KIJELENTÉSEI ÉS KÖTELEZTTSÉG-VÁLLALÁSAI:** | 12.1 A Társaság és az Alapítók kijelentik, hogy a Társaság1. jogi személyiséggel bír;
2. bejegyzésére legfeljebb öt éve került sor;
3. átlagos állományi létszáma legfeljebb húsz fő
4. nem rendelkezik részesedéssel (üzletrésszel) más gazdasági társaságban (ez alól kivétel a működési modell miatt létrehozott 100%-os leányvállalat);
5. kettős könyvvitelt vezet;
6. tőzsdén nem jegyzett gazdasági társaságként működik;
7. nem összefonódás útján jött létre[[1]](#footnote-1), nem egy másik vállalkozás tevékenységét vette át8, és nem felvásárlás útján jött létre[[2]](#footnote-2),
8. a megállapodás létrejötte előtt nem osztott fel nyereséget;
9. az inkubátor, továbbá az inkubátor tulajdonosa(i), ügyvezetője, illetve befektetési testületének tagjai közül senki sem rendelkezik 10%-nál nagyobb tulajdonrésszel, illetve a felsoroltak összesen nem rendelkeznek 24%-nál nagyobb tulajdonrésszel,
10. fő tevékenysége innovatívnak minősül az aktuális Oslo Kézikönyv[[3]](#footnote-3) definíciója szerint.

A Társaság és az Alapítók vállalják, hogy1. a Projektet az Inkubációs Kérelemben foglaltak szerint és az itt rögzített határidőben fizikailag megvalósítják a vonatkozó jogszabályoknak és előírásoknak megfelelően.;
2. eleget tesznek a jelen Megállapodásból és azzal összefüggő valamennyi dokumentumból eredő adatszolgáltatási, bejelentési és nyilatkozattételi kötelezettségüknek;
3. a Társaság részt vesz a BNL Start által szervezett tudásmegosztó rendezvényeken, startup workshopokon;
4. a Projekt megvalósítása során a BNL Start által kiválasztott könyvelő partnerrel dolgoznak együtt annak elősegítése érdekében, hogy a támogatási előírások szerinti nyilvántartási és adatszolgáltatási kötelezettségek maradéktalanul teljesülhessenek.
 |
| **EGYÉB ADATSZOLGLTATÁSI****KÖTELEZETTSÉG** | A Társaság számára kötelező a KSH – két évente felmérésre kerülő - CIS kérdőívét kitölteni a támogatással érintett időszak (megvalósítási és az adatszolgáltatási időszak) alatt.A Társaság tudomásul veszi, hogy a támogatás igénybevételével hozzájárul az EIS 3.1.1 SMEs introducing product innovations (percentage of SMEs) / A termékinnovációt megvalósító kkv-k az összes kkv százalékos arányában elnevezésű makró mutatóhoz. A mutató teljesítése érdekében a Társaságnak a CIS kérdőíven a termékre vagy szolgáltatásra irányuló innovációhoz kapcsolódó 3.1 kérdés esetében „igent” kell jeleznie. A Társaság vállalja, hogy a támogatással érintett tárgyévi adatszolgáltatását (OSAP 1074 – Jelentés a vállalkozások kutatási, fejlesztési adatairól) a KSH irányába maradéktalanul teljesíti és az ezt alátámasztó dokumentumokat (Fogadási nyugta (email) vagy Elektra rendszerből letölthető nyugta, amelyen fel van tüntetve a fogadási dátum) a megvalósítás időszak, illetve adatszolgáltatási időszak végén a szakmai záróbeszámolóval, együtt – az inkubátoron keresztül – benyújtja az NKFI Hivatalnak.A Társaság vállalja a mérlegbeszámolóinak megküldését a BNL Start részére a megvalósítási időszakban mérföldkövenként, adatszolgáltatási időszakban évente.  |
| **13. AZ INKUBÁCIÓS MEGÁLLAPODÁS MEGSZÜNTETÉSE** | 13.1 Jelen Megállapodás időközben kizárólag az alábbiakban felsorolt módon szüntethető meg:13.1.1 *Felmondással*A BNL Start a jelen megállapodást *egyoldalúan felmondhatja*, amennyiben megítélése szerint a Projekt megvalósítása a Társaságnak fel nem róható okból (pl. döntő mértékű piaci vagy technológiai változás bekövetkezése, nem áthidalható személyi változás megtörténte) nem lehetséges. A BNL Start a felmondásról írásban köteles értesíteni a Társaságot a fent megadott értesítési címen. Felmondás esetén a Társaság haladéktalanul köteles elszámolni a BNL Start felé a megszüntetés időpontjáig szabályszerűen felmerült időarányos költségeivel és a kapott támogatással.A Társaság és/vagy az Alapító a jelen megállapodást nem jogosult egyoldalúan felmondani.13.1.2 *Elállással*A BNL Start a jelen megállapodástól annak teljesítéséig a Működési Kézikönyv 1.6.3.2 pontjában felsorolt esetekben, valamint akkor jogosult elállni, ha a Társaság és az Alapító a befektetési szerződést a BNL Starttal nem köti meg, vagy a BNL Start a Befektetési Szerződéstől eláll. A Társaság és/vagy az Alapító a jelen megállapodástól egyoldalúan nem állhat el.Az elállás napja az a nap, amely napon a Társaság az elállásról szóló értesítést kézhez veszi.Az elállást megelőzően folyósított támogatást a Társaság az elállásról szóló nyilatkozat kézhezvételétől számított 30 napon belül köteles a BNL Startnak visszafizetni az elállási értesítőben szereplő bankszámlaszámra történő átutalással. Fizetési késedelem esetén a Ptk. szerinti késedelmi kamat és behajtási költségátalány kerül felszámításra.A Társaság és az Alapító tudomásul veszi, hogy a Befektetési Megállapodás megszegése a jelen szerződés rendelkezéseinek megszegését is jelenti.13.2 Alapító a jelen szerződés aláírásával a Polgári Törvénykönyvről szóló 2013. évi V. törvény (a továbbiakban: **Ptk**.) 6:416. §-a alapján készfizető kezességet vállal a BNL Start felé a jelen megállapodás szerint a Társaságot terhelő támogatás visszafizetési kötelezettség teljesítésére. Alapító kijelenti, hogy a készfizető kezesség jogi természetével tisztában van és készfizető kezesként az itt meghatározott kezesi kötelezettséget teljesíteni fogja. Több Alapító esetén az Alapítók készfizető kezességvállalása egyetemleges. |
| **14. A MEGÁLLAPODÁS MÓDOSÍTÁSA** | 14.1 Jelen Megállapodás csak írásban, a Felek közös megegyezésével módosítható, a Működési Kézikönyv 1.6.2 pontjának rendelkezéseit figyelembe véve. Amennyiben a Társaság bármely adatában változás következik be, vagy a Projekt műszaki, szakmai tartalma, költségvetése, ütemezése, vagy a támogatás egyéb feltételei változnak, a Társaság a tudomására jutástól számított 8 (nyolc) napon belül köteles azt bejelenteni és a jelen Megállapodás módosítása iránti kérelmet nyújtani be a BNL Startnak. |
| **15. TITOKTARTÁS** | 15.1 A jelen Megállapodásban rögzített adatok és információk szigorúan bizalmasak, azt egyik Fél sem teheti a többi Fél hozzájárulása nélkül harmadik személy számára hozzáférhetővé, kivéve a Pályázat ellenőrző szervezetet, a Felek tulajdonosait, leányvállalatait, tanácsadóit, illetve ha arra jogszabály kötelez. Alapító és a Társaság ezúton hozzájárulásukat adják ahhoz, hogy a Társaság inkubálásának tényét saját portfólióját bemutató nyilvánosan hozzáférhető anyagában feltüntesse.15.2 A Társaság és az Alapítók kijelentik, hogy – az információs önrendelkezési jogról és az információszabadságról szóló́ 2011. évi CXII. törvény előírásainak megfelelően – az inkubációs kérelem adatlapon és mellékleteiben feltüntetett személyek, illetve a Projekt megvalósításában résztvevő̋ személyek, valamint a beszámolás, a szabálytalansági eljárás és az ellenőrzési tevekénység során átadott dokumentumokban feltüntetett személyek személyes adataiknak a BNL Start, a Nemzetgazdasági Minisztérium és a Miniszterelnökség, valamint a jogszabályban, vagy egyéb megbízásban, szerződésben feljogosított ellenőrző̋ szervezetek által történő̋ kezeléséhez (ideértve ezen adatok felvételét, tárolását, nyilvánosságra hozatalát, statisztikai módszerekkel történő̋ feldolgozását is) kifejezetten hozzájárulnak. |
| **16. SZABÁLYTALANSÁG** | 16.1 A BNL Start tájékoztatja a Társaságot és az Alapítókat, hogy amennyiben a Projekttel kapcsolatban bármilyen szabálytalanságot észlel, vagy szabálytalansági gyanú jut a tudomására arról értesíti az illetékes irányító hatóságot. Amennyiben az irányító hatóság megállapítja, hogy a Társaság szabálytalanságot követett el, azért mind a Társaság, mind pedig az Alapítók maradéktalanul felelősséget vállalnak és a BNL Starttal szemben a Társaság szabálytalansága miatt támasztott fizetési kötelezettségeket a BNL Start felé olyan határidőben megtérítik, hogy a BNL Start ilyen irányú kötelezettségének az irányító hatóság által előírt időben és módon eleget tehessen. |
| **17. FENNTARTÁSI KÖTELEZETTSÉG** | 17.1 A támogatáshoz fenntartási kötelezettség nem kapcsolódik, azonban a Társaság a projekt alatt és zárását követően is köteles biztosítani és tűrni a támogatás felhasználásának és kapcsolódó dokumentumainak ellenőrzését a Projekt lezárását követő 5 évig. A Projekt dokumentációját a Projekt megvalósításától számított 10 évig köteles megőrizni a Társaság.17.2 A Társaság tudomásul veszi, hogy a BNL Start a következő információkat köteles megjelentetni honlapján a Társaságról: neve, elérhetősége, projekt címe, megvalósítási helyszín, elnyert támogatási összeg és a projekt megvalósítási ideje. |
| **18. ÉRTESÍTÉSEK** | 18.1 A jelen Szerződéssel kapcsolatos bármilyen iratot tértivevényes ajánlott postai küldeményként, futárszolgálattal vagy az átadás időpontját és tényét rögzítő személyes átadással kell megküldeni. A kézhezvétel időpontjának tekintendő a személyes vagy futár általi kézbesítés esetén a postai küldemények átvételére jogosult személy aláírásával igazolt átvétel időpontja, postai kézbesítés esetén a tértivevényen megjelölt nap vagy a kézbesítés megkísérlésének napja, ha a címzett az átvételt megtagadta, míg kétszeri sikertelen kézbesítés esetén (a küldemény „nem kereste”, „címzett ismeretlen”, „cím elégtelen” vagy „elköltözött” jelzéssel érkezett vissza a feladóhoz) a második postai kézbesítés megkísérlésének napját követő ötödik munkanap. Minden értesítést egyidejűleg e-mailben is el kell küldeni a címzett(ek)nek tájékoztató jelleggel, de az e-mail címzett általi átvétele nem tekinthető az értesítés hivatalos kézbesítésének.Felek kötelesek a kapcsolattartóik személyében vagy elérhetőségében bekövetkező változásról a többi Felet haladéktalanul, írásban tájékoztatni, melynek elmulasztásából vagy késedelmes teljesítéséből eredő következményekért a többi Felet felelősség nem terheli. A kapcsolattartásra kijelölt személyekben vagy elérhetőségükben történt változás a jelen Szerződés módosítását nem igényli. |
| **19. KÖLTSÉGEK VISELÉSE** | 19.1 Felek a jelen megállapodással kapcsolatos költségeiket maguk viselik. |
| **20. IRÁNYADÓ JOG** | 20.1 Jelen Megállapodásra a magyar jog rendelkezései az irányadók. Jelen Megállapodásban nem szabályozott kérdésekben az 1. sz. mellékletként csatolt Címzetti Felhívás és a 2. sz. mellékletként csatolt Működési Kézikönyv hatályos előírásait, valamint az ezekben hivatkozott jogszabályokat, szabályzatokat és irányelveket kell alkalmazni. |
| **21. KORRUPCIÓ- ELLENES ZÁRADÉK** | 21.1 A Társaság nem követhet el, nem engedélyezhet, illetve harmadik személyt nem jogosíthat fel olyan cselekményekre, amely a közélet tisztaságára vonatkozó, valamint a korrupció-ellenes jogszabályok megsértését eredményezi. A Társaság nem fogadhat el, nem ajánlhat fel és nem adhat az eljáró harmadik személynek ajándékot, illetve pénzbeli vagy nem pénzbeli juttatást. |
| **22. MEGÁLLAPODÁS HATÁLYA** | 22.1 Jelen megállapodást a Társaság cégszerűen aláírva juttatja el a BNL Starthoz (papír alapon történő aláírás esetén 3 eredeti példányban). A Társaság által aláírt és a BNL Starthoz eljuttatott megállapodás a BNL Start aláírásával lép hatályba. |

Felek a jelen megállapodást elolvasás és értelmezés után, mint akaratukkal mindenben megegyezőt írják alá.

Mellékletek:

1.sz. Melléklet: Címzetti Felhívás

2.sz. Melléklet: Működési Kézikönyv

3.sz. Melléklet: Inkubációs kérelem

4. sz. Melléklet: Projekt leírása

5. sz. Melléklet: Projekt költségvetése

*[aláírások a következő oldalon]*

|  |  |
| --- | --- |
| …………………………………BNL Start Partners Kft.képviseli:Bodáné Tajthy Krisztina ügyvezető | ………………………………Társaságképviseli: |

……………………………….

Alapító

Készfizető kezes

Előttünk, mint tanúk előtt:

1. Név: 2. Név:

Cím: Cím:

Aláírás: Aláírás:

1. Kivéve, ha:

- az összefonódás útján létrejövő vállalkozás árbevétele kevesebb, mint 10%-kal magasabb, mint az összefonódó vállalkozások által az összefonódást megelőző pénzügyi évben elért összesített árbevétel, vagy

- az összefonódásban részt vevő legrégebbi vállalkozás bejegyzésétől számított öt év még nem telt el. 8 Kivéve, ha az átvett tevékenység árbevétele a kedvezményezett árbevételének kevesebb, mint 10%-át tette ki az átvételt megelőző pénzügyi évben. [↑](#footnote-ref-1)
2. Kivéve, ha a felvásárolt vállalkozás árbevétele a kedvezményezett által a felvásárlást megelőző pénzügyi évben elért árbevételnek kevesebb, mint 10%-át teszi ki. [↑](#footnote-ref-2)
3. Ld. https://nkfih.gov.hu/hivatalrol/kiadvanyok-kfi/oecd-oslo-kezikonyv-190710 [↑](#footnote-ref-3)